My persoonlike visie vir hierdie jaar is egter die een waarmee die prefekte vorendag gekom het. Wat hulle hul 20/20-visie noem. Ek hou baie daarvan en ek voel dit het die potensiaal om soveel tot die skool by te dra en waarde toe te voeg, dus ondersteun ek dit as my eie visie vir die jaar ook.
Julle onthou dalk dat ons op Vrydag 1 November ons laaste saalbyeenkoms vir die jaar gehou het. Julle onthou dalk ook dat ek toe ‘n video van Siya Kolisi gewys het en gepraat het oor hoe elkeen van julle julle eie potensiaal kan bereik. Ek het ook daaroor gepraat dat ons die Bokke moet ondersteun, want ‘n oorwinning sal vir Suid-Afrika soveel kan beteken – meer as net die verowering van die Wêreldbeker.
Dit is ‘n gedig wat deur ‘n Springbokondersteuner geskryf is waarin hy sy gevoelens oor die oorwinning uitdruk. Dit gaan nie net oor die rugby nie, maar ook oor dit wat die oorwinning vir Suid-Afrika beteken.